
LIETUVOS RESPUBLIKOS VALSTYBĖS KONTROLIERIUS

ĮSAKYMAS
DĖL VALSTYBĖS ARCHYVUI PERDUOTŲ LIETUVOS RESPUBLIKOS VALSTYBĖS KONTROLĖS VEIKLOS ELEKTRONINIŲ DOKUMENTŲ TOLESNIO NAUDOJIMO

2024 m. balandžio 22 d. Nr. VE-22
Vilnius


Vadovaudamasis Valstybės ir savivaldybių institucijų, įstaigų, įmonių veiklos elektroninių dokumentų perdavimo į valstybės archyvus taisyklių, patvirtintų Lietuvos vyriausiojo archyvaro 2012 m. birželio 22 d. įsakymu Nr. V-63 „Dėl Valstybės ir savivaldybių institucijų, įstaigų, įmonių veiklos elektroninių dokumentų perdavimo į valstybės archyvus taisyklių patvirtinimo“, 27 punktu, 
nustatau, kad Valstybės kontrolės nuolat saugomi veiklos elektroniniai dokumentai perduodami saugoti į Lietuvos valstybės naująjį archyvą, o po perdavimo iš dokumentų valdymo posistemio neištrinami ir naudojami tolesniam sklandžiam darbo organizavimui ir funkcijų vykdymui.

